ലീഗിലെ പ്രശ്നങ്ങള്ക്ക് സിപിഎമ്മിനെ ആക്ഷേപിക്കുന്നത് വിചിത്രം അധികാരം കിട്ടാത്തതിന്റെ നിരാശയെന്നും വിജയരാഘവന് മുസ്ലിം ലീഗിലെ വിവാദത്തിന് പിന്നില് സിപിഎം ആണെന്ന പ്രസ്താവന പരിഹാസ്യമെന്ന് സിപിഎം സംസ്ഥാന സെക്രട്ടറി എ വിജയരാഘവന്. ലീഗിന്റെ ദുരവസ്ഥ എല്ലാവര്ക്കുമറിയാം. ചന്ദ്രിക പത്രത്തിന് ഇ ഡി നോട്ടീസ് അയച്ചതടക്കമുള്ള കാര്യങ്ങള് വസ്തുതകളാണ്. സിപിഎമ്മിനെതിരെ ആരോപണം ഉന്നയിച്ച് ലീഗിന് തടിതപ്പാന് കഴിയില്ല ലീഗ് ഓഫീസില് നടന്ന പ്രശ്നങ്ങള് ലീഗിലെ എന്നല്ലാതെ സിപിഎമ്മുമായി ബന്ധപ്പെട്ട പ്രശ്നമല്ല. ലീഗിനകത്ത് അഗാധമായ പ്രതിസന്ധിയുണ്ട്. അത് വ്യക്തമാണ്. രാഷ്ട്രീയ പാര്ട്ടിയെന്ന നിലയില് ലീഗിന്റെ നേതൃത്വമില്ലായ്മയാണ് ഇതില് നിന്നൊക്കെ വ്യക്തമാകുന്നത്. അഴിമതി പണവുമായി ബന്ധപ്പെട്ട വിഷയത്തിലെ തര്ക്കങ്ങലാണ് ലീഗിലുണ്ടായ പ്രതിസന്ധി. അത് രൂക്ഷമാകാനും പോകുന്നു. അതാണ് വസ്തുത. അതുകൊണ്ട് സിപിഎമ്മിന് നേരെ ആക്ഷേപമുന്നയിച്ച് തടിതപ്പാന് ശ്രമിച്ചാലൊന്നും ലീഗ് രക്ഷപ്പെടാന് പോകുന്നില്ല. ലീഗ് ഇപ്പോള് പറയുന്ന ന്യായം അവര്ക്ക് തന്നെ വിശ്വസിക്കാന് കഴിയാത്ത ന്യായമാണ്. കാണുന്നവരെ അപഹസിക്കുന്ന തരത്തിലുള്ള പ്രഖ്യാപനങ്ങളാണ്. എല്ലാ വിഭാഗങ്ങളുടെയും പിന്തുണയുള്ള സര്ക്കാരാണ് കേരളത്തിലുള്ളത്. ലീഗിന് അധികാരം കിട്ടാത്തിന്റെ നിരാശയാണ് എല് ഡി എഫ് സര്ക്കാരിനോടുള്ളതെന്നും വിജയരാഘവന് പറഞ്ഞു